stanford-oval/wikipedia huggingface dataset:
แบร์เดียนสก์

| แบร์เดียนสก์ |
| --- | --- |
นคร
สันดอนจะงอยแบร์เดียนสก์ที่ยื่นเข้าไปในทะเลอะซอฟ
   ธง ตราอาร์ม
แบร์เดียนสก์ที่ตั้งนครแบร์เดียนสก์ในประเทศยูเครน
พิกัด: 46°45′0″N 36°47′0″E﻿ / ﻿46.75000°N 36.78333°E﻿ / 46.75000; 36.78333
ประเทศ:  ยูเครน
แคว้น: ซาปอริฌเฌีย
เขต: เทศบาลนครแบร์เดียนสก์
ก่อตั้ง: ค.ศ. 1827
สิทธิ์ของนคร: ค.ศ. 1835
การปกครอง
 • นายกเทศมนตรี: วอลอดือมือร์ แชปูร์นึย
พื้นที่
 • พื้นดิน: 82.65 ตร.กม. (31.91 ตร.ไมล์)
ประชากร
 • ทั้งหมด: 123,000 คน
รหัสไปรษณีย์: 71100
รหัสพื้นที่: +380-06153
เว็บไซต์: www.rada.berdyansk.net
แบร์เดียนสก์ (ยูเครน: Бердя́нськ) เป็นเมืองท่าในแคว้นซาปอริฌเฌีย ประเทศยูเครน บนฝั่งทะเลด้านเหนือของทะเลอะซอฟ ห่างจากเมืองมารีอูปอลไปทางทิศตะวันตกเฉียงใต้ 72 กิโลเมตร ตั้งอยู่ทางตะวันออกเฉียงใต้ของประเทศ เมืองเหมาะแก่การจอดเรือ มีการประมง ผลิตแป้ง กลั่นน้ำมัน เป็นเมืองตากอากาศ อยู่ใกล้ทะเลสาบน้ำเค็มขนาดใหญ่หลายแห่ง
จากการสำรวจประชากรในปี ค.ศ. 2001 มีประชากรราว 125,000 คน
เหตุเครื่องบินชนกันกลางอากาศที่ดนีปรอดแซร์ฌึนสก์ พ.ศ. 2522

| --- | --- |
เครื่องบินตูโปเลฟ ตู-134เอรุ่นเดียวกับเครื่องบินลำที่เกิดเหตุขณะลงจอดที่ท่าอากาศยานยูโรแอร์พอร์ต พ.ศ. 2520
สรุปอุบัติเหตุ
วันที่: 11 สิงหาคม พ.ศ. 2522
สรุป: ชนกลางอากาศเนื่องจากความผิดพลาดของเจ้าหน้าที่ควบคุมการจราจร
จุดเกิดเหตุ: ใกล้เมืองดนีปรอดแซร์ฌึนสก์ สาธารณรัฐสังคมนิยมโซเวียตยูเครน  48°35′17.5″N 34°39′21.5″E﻿ / ﻿48.588194°N 34.655972°E﻿ / 48.588194; 34.655972
เสียชีวิต: 178
รอดชีวิต: 0
อากาศยานลำแรก
ประเภท: ตูโปเลฟ ตู-134เอ
ดําเนินการโดย: แอโรฟลอต – สาธารณรัฐมอลเดเวีย
ทะเบียน: СССР-65816
ต้นทาง: ท่าอากาศยานเชเลียบินสค์ เชเลียบินสค์ สหพันธ์สาธารณรัฐสังคมนิยมโซเวียตรัสเซีย
จุดพัก: ท่าอากาศยานนานาชาติโวโรเนจ โวโรเนจ สหพันธ์สาธารณรัฐสังคมนิยมโซเวียตรัสเซีย
ปลายทาง: ท่าอากาศยานนานาชาติคีชีเนา คีชีเนา สาธารณรัฐสังคมนิยมโซเวียตมอลเดเวีย
ผู้โดยสาร: 88
ลูกเรือ: 6
เสียชีวิต: 94
รอดชีวิต: 0
อากาศยานลำที่สอง
ประเภท: ตูโปเลฟ ตู-134เอเค
ดำเนินการโดย: แอโรฟลอต
ทะเบียน: СССР-65735
ต้นทาง: ท่าอากาศยานนานาชาติทาชเคนต์ ทาชเคนต์ สาธารณรัฐสังคมนิยมโซเวียตอุซเบก
จุดพัก: ท่าอากาศยานนานาชาติดอแนตสก์ ดอแนตสก์ สาธารณรัฐสังคมนิยมโซเวียตยูเครน
ปลายทาง: ท่าอากาศยานมินสค์-1 มินสค์ สาธารณรัฐสังคมนิยมโซเวียตเบียโลรัสเซีย
ผู้โดยสาร: 77
ลูกเรือ: 7
เสียชีวิต: 84
รอดชีวิต: 0
เหตุเครื่องบินชนกันกลางอากาศที่ดนีปรอดแซร์ฌึนสก์ พ.ศ. 2522 เป็นอุบัติเหตุทางอากาศที่เกิดขึ้นเมื่อวันที่ 11 สิงหาคม พ.ศ. 2522 เมื่อเครื่องบินสองลำของสายการบินแอโรฟลอตชนกันใกล้กับเมืองดนีปรอดแซร์ฌึนสก์ สาธารณรัฐสังคมนิยมโซเวียตยูเครน (เมืองกามิยันสแก ประเทศยูเครนในปัจจุบัน) โดยมีสาเหตุจากความผิดพลาดของเจ้าหน้าที่ควบคุมจราจรทางอากาศ มีผู้เสียชีวิตจากอากาศยานทั้งสองลำรวม 178 คน ซึ่งในจำนวนนี้มีผู้เล่นและเจ้าหน้าที่ 17 คนของสโมสรฟุตบอลปัคทาคอร์ ทาชเคนต์ที่กำลังเดินทางไปแข่งขันฟุตบอลที่เมืองมินสค์ สาธารณรัฐสังคมนิยมโซเวียตเบียโลรัสเซีย
เที่ยวบิน

เชเลียบินสค์
โวโรเนจ
คีชีเนา
ดอแนตสก์
มินสค์
จุดเกิดเหตุ
แผนที่สหภาพโซเวียตฝั่งยุโรปแสดงต้นทาง จุดพัก ปลายทางของเครื่องบินทั้งสองลำ ( เที่ยวบินที่ 7628  เที่ยวบินที่ 7880) และจุดเกิดเหตุ กรุงทาชเคนต์ซึ่งเป็นต้นทางของเที่ยวบินที่ 7880 ไม่แสดงในแผนที่
เที่ยวบิน > แอโรฟลอต เที่ยวบินที่ 7628

แอโรฟลอต เที่ยวบินที่ 7628 ใช้เครื่องบินตูโปเลฟ ตู-134เอหมายเลขทะเบียน CCCP-65816 ลำดับการผลิตที่ 4352210 ผลิตที่โรงงานผลิตเครื่องบินคาร์กิวใน พ.ศ. 2517 และเริ่มบินเที่ยวบินแรกในวันที่ 24 มีนาคม ปีเดียวกัน เครื่องบินลำดังกล่าวประจำฝูงบินของแอโรฟลอตสาขามอลเดเวีย โดยขณะเกิดเหตุเครื่องบินลำดังกล่าวใช้งานมาแล้ว 12,739 ชั่วโมงและบินขึ้น-ลงจอดจำนวน 7683 รอบ เที่ยวบินที่ 7628 มีต้นทางจากเชเลียบินสค์ จอดพักที่โวโรเนจ และมีปลายทางที่คีชีเนาในสาธารณรัฐสังคมนิยมโซเวียตมอลเดเวีย ขณะเกิดเหตุมีผู้โดยสาร 88 คนและลูกเรือ 6 คน ในจำนวนนี้มีเด็กอยู่ด้วย 18 คน
เที่ยวบิน > แอโรฟลอต เที่ยวบินที่ 7880

แอโรฟลอต เที่ยวบินที่ 7880 ใช้เครื่องบินตูโปเลฟ ตู-134เอเคหมายเลขทะเบียน CCCP-65735 ลำดับการผลิตที่ 1351405 ผลิตที่โรงงานผลิตเครื่องบินคาร์กิวในวันที่ 5 พฤศจิกายน พ.ศ. 2514 และเริ่มบินเที่ยวแรกในปลายปีเดียวกัน แต่เดิมจัดที่นั่งแบบ "เค" โดยมีที่นั่งชั้นหนึ่งก่อนจะดัดแปลงมาเป็นที่นั่งแบบมาตรฐาน 78 ที่นั่ง ขณะเกิดเหตุเครื่องบินใช้งานมาแล้ว 10,753 ชั่วโมงและบินขึ้น-ลงจอดจำนวน 7075 รอบ เที่ยวบินที่ 7880 มีต้นทางจากทาชเคนต์ จอดพักที่ดอแนตสก์ และมีปลายทางที่มินสค์ในสาธารณรัฐสังคมนิยมโซเวียตเบียโลรัสเซีย ขณะเกิดเหตุมีผู้โดยสาร 77 คนและลูกเรือ 7 คน ซึ่งรวมถึงผู้เล่นและเจ้าหน้าที่สโมสรฟุตบอลปัคทาคอร์ ทาชเคนต์ ในจำนวนนี้มีเด็กอยู่ด้วย 17 คน
การควบคุมจราจรทางอากาศ

บริเวณที่เกิดเหตุอยู่ในพื้นที่ของศูนย์ควบคุมจราจรทางอากาศในเมืองคาร์กิวซึ่งเป็นพื้นที่ที่มีการจราจรหนาแน่นและบางครั้งเจ้าหน้าที่ต้องควบคุมเครื่องบินมากกว่าสิบลำในเวลาเดียวกัน ซึ่งปัญหาดังกล่าวเป็นมาเกือบสิบปีแล้วและยังไม่มีการแก้ไข พื้นที่ตะวันตกเฉียงใต้ซึ่งครอบคลุมน่านฟ้าทางด้านตะวันตกเฉียงใต้ตั้งแต่ 180°–255° ตามเข็มนาฬิกาจากทิศเหนือนั้นมีการจราจรซับซ้อนและคาดเดาได้ยาก
ในวันที่ 11 สิงหาคม พ.ศ. 2522 เวลา 07:50 น. ตามเวลามอสโก (UTC+03:00) เป็นช่วงเปลี่ยนกะของเจ้าหน้าที่ควบคุมจราจรทางอากาศ หัวหน้าเจ้าหน้าที่ชุดใหม่ ("หัวหน้า") มอบหมายให้เจ้าหน้าที่ชั้นสาม ("เจ้าหน้าที่") ที่ยังไม่มีประสบการณ์มากนักเป็นผู้ดูแล โดยมีเจ้าหน้าที่ชั้นหนึ่งเป็นพี่เลี้ยงควบคุม ("พี่เลี้ยง") ซึ่งในวันเดียวกันนั้นเลโอนิด เบรจเนฟ ผู้นำสหภาพโซเวียตก็กำลังจะเดินทางไปยังไครเมียเช่นเดียวกัน ทางการของสหภาพโซเวียตนั้นต้องการให้เส้นทางบินของผู้นำสะดวกที่สุด ซึ่งนั่นทำให้ส่งผลกระทบต่อเที่ยวบินอื่น ๆ ที่ดำเนินการในพื้นที่ใกล้เคียง
ลำดับเหตุการณ์ก่อนเกิดเหตุ

เที่ยวบินที่ 7628 บินขึ้นจากท่าอากาศยานโวโรเนจเวลา 12:54 น. มุ่งหน้าไปยังคีชีเนา ส่วนเที่ยวบินที่ 7880 บินขึ้นจากท่าอากาศยานดอแนตสก์เวลา 13:11 น. มุ่งหน้าไปยังมินสก์
เวลา 13:17:15 น. เที่ยวบินที่ 7628 แจ้งต่อหอบังคับการว่าอยู่ที่ระดับความสูง 8400 เมตร ขอไต่ระดับขึ้นไปที่ 9600 เมตร จะถึงจุดนำทางคาร์กิวเวลา 13:22 น. และถึงจุดนำทางกรัสนอครัดเวลา 13:28 น. แต่ "เจ้าหน้าที่" บันทึกเวลาผิดเป็น 13:19 น. และ 13:26 น. ตามลำดับ ทำให้เที่ยวบินที่ 7628 ปรากฏเร็วกว่าที่กำหนด
เวลา 13:21:43 น. เที่ยวบินที่ 7628 แจ้งหอบังคับการอีกครั้งเพื่อขอไต่ระดับขึ้นไปที่ 9600 เมตรอีกครั้งแต่ "เจ้าหน้าที่" ปฏิเสธ
เวลา 13:25:48 น. เที่ยวบินที่ 7880 แจ้งหอบังคับการบินว่าพวกเขาออกจากดอแนตสก์ 14 นาทีก่อนหน้านี้ อยู่ที่ระดับความสูง 5700 เมตร จะมาถึงจุดนำทางดนีปรอแปตร็อวสก์เวลา 13:34 น. และถึงจุดนำทางเกรเมนชุกเวลา 13:44 น. "เจ้าหน้าที่" รับทราบตำแหน่งและสั่งให้ไต่ระดับขึ้นไปที่ 7200 เมตร
เวลา 13:27:50 น. เที่ยวบินที่ 7628 แจ้งหอบังคับการบินว่าพวกเขามาถึงกรัสนอครัดที่ระดับความสูง 8400 เมตร ขอทราบความเร็วพื้นของเที่ยวบิน 7628 และความเร็วพื้นของเครื่องบินตู-134เอ อีกลำหนึ่งหมายเลขทะเบียน 65132 ซึ่งอยู่ที่ระดับความสูง 9600 เมตร เที่ยวบินที่ 7628 ใช้ความเร็ว 830 กิโลเมตรต่อชั่วโมงและเครื่องบิน 65132 ใช้ความเร็ว 750 กิโลเมตรต่อชั่วโมง เนื่องจากความเร็วของเครื่องบินทั้งสองลำไม่เท่ากันเจ้าหน้าที่จราจรจึงยังไม่ให้เที่ยวบินที่ 7628 ไต่ระดับไปที่ 9600 เมตร เที่ยวบินที่ 7628 รับทราบ แต่ตอบกลับไปด้วยว่าพวกเขาชะลอเครื่องได้หลังจากไต่ระดับขึ้นไปแล้ว นี่คือข้อความสุดท้ายจากเที่ยวบินที่ 7628
เวลา 13:30:40 น. เที่ยวบินที่ 7880 แจ้งหอบังคับการบินว่าพวกเขาอยู่ที่ระดับความสูง 7200 เมตร ห่างจากจุดนำทางดนีปรอแปตร็อวสก์ 25 กิโลเมตร "เจ้าหน้าที่" รับทราบและสั่งให้ไต่ระดับขึ้นไปที่ 8400 เมตร
เวลา 13:33:52 น. เที่ยวบินที่ 7880 แจ้งว่าไต่ระดับถึง 8400 เมตร แล้ว และอยู่ที่จุดนำทางดนีปรอแปตร็อวสก์ "เจ้าหน้าที่" ระบุเครื่องบินดังกล่าวผิดก่อนจะระบุถูกต้องภายหลังว่าเที่ยวบินที่ 7880 อาจจะชนกับเครื่องบินอีกลำหนึ่ง (อิลยูชิน อิล-62 หมายเลขทะเบียน CCCP-86676 ที่ระดับความสูง 9000 เมตร) และสั่งให้เที่ยวบินที่ 7880 รักษาระดับที่ 8400 เมตร เที่ยวบินที่ 7880 รับทราบ
เที่ยวบินที่ 7628 บินตามแอร์เวย์ 50 (มัคดาลินีวกา–ดนีปรอดแซร์ฌึนสก์ มุ่งหน้า 201°) ส่วนเที่ยวบินที่ 7880 บินตามแอร์เวย์ 147 (ดนีปรอแปตร็อวสก์–เกรเมนชุก มุ่งหน้า 300°) ซึ่งเส้นทางบินทั้งสองจะพบกันทำมุม 99° ทางตะวันออกเฉียงเหนือของดนีปรอดแซร์ฌึนสก์ "พี่เลี้ยง" ที่ดูแล "เจ้าหน้าที่" ได้ยินข้อความที่พูดคุยทางวิทยุและเห็นบนจอเรดาร์ว่าเครื่องบินสองลำกำลังมุ่งหน้าชนกันและพยายามแก้ไข เวลา 13:34:07 น. "พี่เลี้ยง" สั่งให้เครื่องบินทะเบียน 86676 ไต่ระดับขึ้นจาก 9000 เมตรไปยัง 9600 เมตร หลังจากนั้นเวลา 13:34:21 "พี่เลี้ยง" ทวนคำสั่งอีกครั้งและสั่งให้เที่ยวบินที่ 7880 ไต่ระดับขึ้นจาก 8400 เมตรไปยัง 9000 เมตร ข้อความระหว่างนักบินและเจ้าหน้าที่ทั้งสองในช่วงท้ายไม่ชัดเจน แต่ "พี่เลี้ยง" คาดเดาว่าเครื่องบินอยู่ห่างกันมากพอแล้วและเดินออกไป
เวลา 13:35:38 น. เครื่องบินทั้งสองลำหายไปจากจอเรดาร์ "เจ้าหน้าที่" พยายามติดต่อเครื่องบินทั้งสองลำแต่ไม่สำเร็จ
อุบัติเหตุ

เครื่องบินทั้งสองลำชนกันในก้อนเมฆที่ระดับความสูง 8400 เมตร ปีกขวาของเที่ยวบินที่ 7880 ชนเข้ากับลำตัวส่วนหน้าของเที่ยวบินที่ 7628 ชื้นส่วนปีกของเที่ยวบินที่ 7880 ปลิวเข้าไปในเครื่องยนต์ด้านขวาของเที่ยวบินที่ 7880 เที่ยวบินที่ 7628 หมุนไปด้านขวาทำให้ส่วนหางของเครื่องบินทั้งสองลำชนกัน เครื่องยนต์ด้านซ้ายของเที่ยวบินที่ 7628 ชนกับส่วนท้องของเที่ยวบินที่ 7880 ในขณะที่ปีกขวาของเที่ยวบินที่ 7628 ถูกฉีกออกจากลำตัว เที่ยวบินที่ 7628 เบี่ยงออกไปทางซ้ายประมาณ 4 กิโลเมตรจากแอร์เวย์เดิม ส่วนเที่ยวบินที่ 7880 เบี่ยงไปทางซ้ายประมาณ 0.5 กิโลเมตรจากแอร์เวย์เดิม เที่ยวบินที่ 7628 สูญเสียการควบคุม หมุนวนและแตกกระจายออก ในขณะที่เที่ยวบินที่ 7880 ส่วนแพนหางหายไปเกือบทั้งหมด เครื่องยนต์หายไปหนึ่งตัวและปีกด้านขวาหายไปบางส่วน นักบินพยายามนำเครื่องลงจอดแต่สูญเสียการควบคุมขณะลงมาถึงระดับความสูง 4000 เมตร เวลา 13:37 น. นักบินของเครื่องบินอานโตนอฟ อาน-2 หมายเลขทะเบียน CCCP-91734 จากแชร์กาซือ (ยูเครน: Черка́си) ไปยังดอแนตสก์แจ้งว่ามีบางสิ่งตกจากฟ้า เวลา 13:40 น. นักบินคนเดียวกันแจ้งว่าเห็นชิ้นส่วนเครื่องบินใกล้เมืองดนีปรอดแซร์ฌึนสก์ ชื้นส่วนของเครื่องบินทั้งสองลำกระจายในพื้นที่หมู่บ้านสามแห่งใกล้กับดนีปรอดแซร์ฌึนสก์ได้แก่กูรือลิวกา (ยูเครน: Курилівка) มือกอลายิวกา (ยูเครน: Миколаївка) และแยลือซาแวติวกา (ยูเครน: Єлизаветівка)
ทิศทางของเครื่องบินทั้งสองลำขณะเข้าชนกัน เครื่องบินหมายเลขทะเบียน 65816 คือเที่ยวบินที่ 7628 และเครื่องบินหมายเลขทะเบียน 65735 คือเที่ยวบินที่ 7880
แซฟ อลี ข่าน

แซฟ อลี ข่าน
แซฟ อลี ข่าน (ฮินดี: सैफ़ अली ख़ान, เบงกอล: সাইফ আলি খান, อูรดู: سیف علی خان ออกเสียง: [sɛːf ˈəliː ˈxaːn] เกิดเมื่อ วันที่ 16 สิงหาคม พ.ศ. 2513) เป็นนักแสดงชื่อดังของบอลลีวู้ด ภาพยนตร์เด่น ๆ ของเขา คือ กัล โฮ นา โฮ โอ้รักสุดชีวิต นอกจากนี้ เขายังเป็นนักแสดงรับเชิญในเรื่อง โอม ศานติ โอม อีกด้วย
แหล่งข้อมูลอื่น

แซฟ อลี ข่าน ที่อินเทอร์เน็ตมูวีเดตาเบส
แซฟ อลี ข่าน ที่รอตเทนโทเมโทส์
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ออสเตรเลีย  โปแลนด์ 
ประชาชน:  Trove 
อื่น ๆ:  IdRef
แชร์นีฮิว

| แชร์นีฮิว |
| --- | --- |
นคร

   ธง ตราอาร์ม Logo
สมญา: นครแห่งตำนาน
แชร์นีฮิวที่ตั้งนครแชร์นีฮิวในประเทศยูเครน
พิกัด: 51°29′38″N 31°17′41″E﻿ / ﻿51.49389°N 31.29472°E﻿ / 51.49389; 31.29472
ประเทศ:  ยูเครน
แคว้น: แชร์นีฮิว
เขต: แชร์นีฮิว
กล่าวถึงครั้งแรก: ค.ศ. 907
สถานะนคร: ค.ศ. 907
การปกครอง
 • นายกเทศมนตรี: วลาดึสเลา อาตรอแชนกอ (ริดนึยดิม)
พื้นที่
 • ทั้งหมด: 79 ตร.กม. (31 ตร.ไมล์)
ความสูง: 136 เมตร (446 ฟุต)
ประชากร (ค.ศ. 2021)
 • ทั้งหมด: 285,234 คน
 • ความหนาแน่น: 1,547 คน/ตร.กม. (4,010 คน/ตร.ไมล์)
รหัสไปรษณีย์: 14000
รหัสพื้นที่: (+380) 462
ทะเบียนพาหนะ: CB / 25
เว็บไซต์: www.chernigiv-rada.gov.ua
แชร์นีฮิว (ยูเครน: Черні́гів, ออกเสียง: [tʃerˈn⁽ʲ⁾iɦiu̯] ( ฟังเสียง)) หรือที่ยังรู้จักกันในนาม เชียร์นีกอฟ (รัสเซีย: Черни́гов, ออกเสียง: [tɕɪrˈnʲiɡəf]) และ ตแชร์ญีคุฟ (โปแลนด์: Czernihów, ออกเสียง: [tʂɛrˈɲixuf]) เป็นนครและเทศบาลในภาคเหนือของประเทศยูเครน ทำหน้าที่เป็นศูนย์กลางการบริหารของแคว้นแชร์นีฮิวและเขตแชร์นีฮิวซึ่งอยู่ในแคว้นดังกล่าว ประมาณกันว่าใน ค.ศ. 2021 นครนี้มีประชากร 285,234 คน
ภูมิศาสตร์

แชร์นีฮิวตั้งอยู่ริมฝั่งแม่น้ำแดสนา อยู่ห่างจากเคียฟไปทางตะวันออกเฉียงเหนือค่อนไปทางเหนือ 150 กิโลเมตร (93 ไมล์)
พื้นที่นี้มีท่าอากาศยานแชร์นีฮิวแชสตอวึตเซียรองรับการสัญจรทางอากาศ และในช่วงสงครามเย็นยังเป็นที่ตั้งของฐานทัพอากาศแชร์นีฮิว
เอวอ แฮย์ม็อน

| เอวอ แฮย์ม็อน |
| --- | --- |

เกิด: 13 กุมภาพันธ์ 1931 ออราเดอา ราชอาณาจักรโรมาเนีย
เสียชีวิต: 17 ตุลาคม 1944 (อายุ 13 ปี) เอาช์วิทซ์-เบียร์เคอเนา นาซีเยอรมนี
เอวอ แฮย์ม็อน (ฮังการี: Heyman Éva; 13 กุมภาพันธ์ 1931 – 17 ตุลาคม 1944) เป็นเด็กหญิงชาวยิวจากออราเดอา เธอเริ่มจดบันทึกในปี 1944 ขณะเยอรมนียึดครองฮังการี บันทึกของเธอได้รับการตีพิมพ์ในชื่อ The Diary of Eva Heyman ซึ่งได้รับการเปรียบเทียบกับ บันทึกลับของแอนน์ แฟรงค์ ในบันทึกนั้น เธอได้เล่าเรื่องความถดถอยอย่างหนักของสถานการณ์ในชุมชนชาวยิวในออราเดอา เธอเขียนเล่าอย่างละเอียดถึงกฎหมายต่อต้านชาวยิว ความทนทุกข์ทรมานและสิ้นหวัง การสูญเสียสิทธิเสรีภาพ และการถูกริบทรัพย์สินของตน แฮย์ม็อนเสียชีวิตขณะมีอายุเพียง 13 ปี หลังเธอและตายายของเธอถูกสังหารในฮอโลคอสต์
ปัจจุบันไม่เป็นที่ทราบว่าต้นฉบับบันทึกของเธออยู่ที่ใด
ประวัติ

แฮย์ม็อนเริ่มจดบันทึกในวันเกิดปีที่สิบสามของเธอในวันที่ 13 กุมภาพันธ์ 1944 ปีเดียวกันกับที่นาซีเยอรมนีเริ่มเข้ายึดครองฮังการี เธอเกิดในเมืองออราเดอาซึ่งในเมื่อตอนเธอเกิด เมืองเป็นส่วนหนึ่งของราชอาณาจักรโรมาเนีย เมืองออราเดอายังมีอีกชื่อว่า น็อจวาร็อด ซึ่งเป็นชื่อเรียกของชาวฮังการี ในบันทึกของเธอ เธอเรียกเมืองออราเดอาว่า "วาร็อด" ชื่อสั้นของน็อจวาร็อดที่นิยมใช้ในชาวฮังการี ในช่วงที่เธอเริ่มจดบันทึก เมืองนี้เป็นส่วนหนึ่งของฮังการี
แฮย์ม็อนเติบโตมาในครอบครัวฮังการี-ยิว เบ-ลอ แฮย์ม็อน พ่อของเธอ เป็นสถาปนิกประจำตระกูลที่มีอำนาจตระกูลหนึ่ง ครอบครัวเธอเป็นเจ้าของโรงแรมที่เธอบรรยายว่า "เต็มไปด้วยพรมเปอร์เซีย" พ่อแม่ของเธอเลิกรากันตั้งแต่เธอเป็นเด็ก แม่ของเธอแต่งงานใหม่กับเบ-ลอ โฌลต์ นักเขียนสังคมนิยม ตาของเธอเป็นเภสัชกรผู้สนับสนุนราชอาณาจักรฮังการีและต่อต้านโรมาเนีย เธอเขียนเล่าถึงตอนที่เธอมองดูมิกโลช โฮร์ตี เดินทางเข้ามาในเมืองจากหน้าต่างร้านขายยาของตา
อากแน็ช "อากี" โฌลต์ แม่ของแฮย์ม็อน เป็นเภสัชกรเช่นกัน แฮย์ม็อนเขียนเล่าไว้ว่าแม่ของเธอนั้น "งดงามยิ่งกว่าเกรียตา การ์บู" อากีและเบ-ลอ โฌลต์ อาศัยอยู่ในปารีสในขณะที่นาซีเข้ายึดครองโปแลนด์ อากีโน้มน้าวให้สามีตกลงเดินทางกลับไปบูดาเปสต์เนื่องจากเป็นห่วงความปลอดภัยของลูกสาว แต่ภายหลังเธอเองก็ถูกกักตัวไว้ที่ค่ายกักกันแบร์เกิน-เบ็ลเซิน
แฮย์ม็อนและตายายของเธอถูกนาซีจับกุมตัวและส่งไปยังค่ายกักกันเอาช์วิทซ์ในเดือนมิถุนายน 1944 เมื่อถึงเอาช์วิทซ์ ตายายของเธอถูกส่งเข้าห้องรมแก๊สทันทีในขณะที่เธอถูกโยเซ็ฟ เม็งเงอเลอ คัดเลือกไว้สำหรับการทดลองในมนุษย์ เมื่อเท้าของแฮย์ม็อนเริ่มบวมหนอง เธอก็ถูกมองว่าหมดประโยชน์และถูกส่งเข้าห้องรมแก๊สในเดือนตุลาคม 1944 ต่อมาอากีได้รับความช่วยเหลือออกจากแบร์เกิน-เบ็ลเซินและเดินทางต่อไปยังสวิตเซอร์แลนด์ได้อย่างปลอดภัย อากีกลับไปตามหาแฮย์ม็อนแต่ก็พบว่าแฮย์ม็อนถูกสังหารไปแล้ว หลังจากร่วมดำเนินการจัดพิมพ์เผยแพร่บันทึกของแฮย์ม็อน (ซึ่งเธอฝากคนรู้จักเก็บไว้ก่อนถูกส่งไปยังเอาช์วิทซ์) อากีซึ่งมีอาการป่วยทางจิตจากความเศร้าโศกก็ฆ่าตัวตาย
บันทึกและการตีพิมพ์

บันทึกของแฮย์ม็อนได้รับการตีพิมพ์ครั้งแรกเป็นภาษาฮังการี ต่อมาแปลเป็นภาษาฮีบรูโดยยัดวาเชมในปี 1964 และแปลเป็นภาษาอังกฤษโดย Moshe M. Kohn ตีพิมพ์โดยยัดวาเชมในปี 1974 บันทึกของเธอได้รับการเปรียบเทียบกับ บันทึกลับของแอนน์ แฟรงค์
สิ่งสืบเนื่อง

ในปี 2012 เปิดตัวศูนย์วิจัยประวัติศาสตร์ยิวที่มหาวิทยาลัยออราเดอา ตั้งชื่อตามแฮย์ม็อน
ในปี 2015 มีการตั้งรูปปั้นของแฮย์ม็อนในนครออราเดอาเพื่อระลึกถึงเด็กในเมืองที่เสียชีวิตในฮอโลคอสต์ รูปปั้นตั้งอยู่ในสวนสาธารณะเบิลเชสกู (Bălcescu) ที่ซึ่งชาวยิวกว่า 20,000 ชีวิตถูกส่งขึ้นรถไฟไปยังเอาช์วิทซ์ในปี 1944 ต่อมาองค์การ Asociatia Tikvah เจ้าของรูปปั้น ได้มอบรูปปั้นนี้ให้แก่เทศบาลนครออราเดอา
ในปี 2017 มีการแสดงละครเวที "Eva Heyman: Anne Frank of Transylvania" ในโรมาเนีย
ดูเพิ่ม

รายชื่อนักจดบันทึกในฮอโลคอสต์
รายชื่องานตีพิมพ์ของเหยื่อฮอโลคอสต์หลังเสียชีวิต
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Éva Heyman
About Eva Heyman's diary, in Yad Vashem website
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  เนเธอร์แลนด์  โปแลนด์ 
อื่น ๆ:  IdRef
แปร์ปีญ็อง

| แปร์ปีญ็อง |
| --- | --- |
เพรแฟ็กตูร์ และเทศบาล

   ตราอาร์ม
ประเทศ: ฝรั่งเศส
แคว้น: อ็อกซีตานี
จังหวัด: ปีเรเน-ออรีย็องตาล
เขต: แปร์ปีญ็อง
อำเภอ: แปร์ปีญ็อง-1, 2, 3, 4, 5 และ 6
สหเทศบาล: แปร์ปีญ็องเมดีแตราเนเมทรอปอล
การปกครอง
 • นายกเทศมนตรี (2563–2569) : หลุยส์ อาลีโย (แอร์แอน)
พื้นที่1: 68.07 ตร.กม. (26.28 ตร.ไมล์)
ประชากร (1 มกราคม 2560)2: 120,158 คน
 • ความหนาแน่น: 1,800 คน/ตร.กม. (4,600 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 66136 /66000
สูงจากระดับน้ำทะเล: 8–95 m (26–312 ft)  (avg. 30 m หรือ 98 ft)
เว็บไซต์: www.mairie-perpignan.fr www.ajuntament-perpinya.cat
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
แปร์ปีญ็อง (ฝรั่งเศส: Perpignan), ปาร์ปิญญา (กาตาลา: Perpinyà) หรือ เปร์ปิญญา (อุตซิตา: Perpinhan) เป็นเมืองและเทศบาลในจังหวัดปีเรเน-ออรีย็องตาล แคว้นอ็อกซีตานี ทางตอนใต้ของประเทศฝรั่งเศส ตั้งอยู่ใจกลางที่ราบรูซียงบริเวณตีนเทือกเขาพิรินี ห่างจากทะเลเมดิเตอร์เรเนียนและแดนไม้พุ่มของมวลเขาสูงกอร์เบียร์เพียงไม่กี่กิโลเมตร แปร์ปีญ็องเป็นศูนย์กลางของเขตมหานครแปร์ปีญ็องเมดีแตราเนเมทรอปอล (Perpignan Mediterranée Métropole) ใน พ.ศ. 2559 แปร์ปีญ็องมีประชากร 121,875 คนเฉพาะในเขตเทศบาล ส่วนเขตมหานครมีประชากรทั้งหมด 268,577 คน ทำให้เมืองนี้กลายเป็นเมืองหลักเมืองสุดท้ายของประเทศฝรั่งเศสก่อนเข้าเขตประเทศสเปน
แปร์ปีญ็องเคยเป็นเมืองหลักของจังหวัดและเคาน์ตีรูซียงในอดีต เคยเป็นเมืองหลวงภาคพื้นทวีปของราชอาณาจักรมาจอร์กาในคริสต์ศตวรรษที่ 13 และ 14 และปัจจุบันเป็นเมืองหลักของกาตาลุญญาส่วนที่อยู่ในฝรั่งเศส ที่นี่ยังคงรักษาตัวเมืองเก่าแก่ซึ่งมีอาคารบ้านเรือนสีสันสดใสเรียงรายไปตามแนวถนนและตรอกซอยที่งดงาม ทอดยาวไปตามฝั่งแม่น้ำแต็ตและแม่น้ำบัส นอกจากจะเป็นเมืองมหาวิทยาลัยและศูนย์กลางเศรษฐกิจที่สำคัญมานานหลายศตวรรษแล้ว ปัจจุบันยังเป็นเมืองที่มีการจัดงานต่าง ๆ และมีนักท่องเที่ยวจำนวนมาก โดยมีชื่อเสียงในเรื่องเทศกาลวารสารศาสตร์ภาพถ่ายนานาชาติ เทศกาลสมัยกลาง และอุตสาหกรรมโกเมนอายุหลายศตวรรษ
แซร์ฌี ซัมเปร์

| 0 | 1 | 2 | 3 |
| --- | --- | --- | --- |
 ซัมเปร์ขณะเล่นให้กับบาร์เซโลนาในปี ค.ศ. 2012
ข้อมูลส่วนตัว
ชื่อเต็ม:  แซร์ฌี ซัมเปร์ อี มอนตัญญา
วันเกิด:   (1995-01-20) 20 มกราคม ค.ศ. 1995 (29 ปี)
สถานที่เกิด:  บาร์เซโลนา, สเปน
ส่วนสูง:  1.81 m (5 ft 11 in)
ตำแหน่ง:  กองกลางตัวรับ
สโมสรเยาวชน
2001–2013:  บาร์เซโลนา
สโมสรอาชีพ*
| ปี |  ทีม |  ลงเล่น |  (ประตู) |
| 2013–2016 |  บาร์เซโลนา เบ |  103 |  (0) |
| 2014–2019 |  บาร์เซโลนา |  1 |  (0) |
| 2016–2017 |  → กรานาดา (ยืมตัว) |  22 |  (0) |
| 2019–2023 |  วิสเซล โคเบะ |  88 |  (0) |
ทีมชาติ‡
| 2011 |  สเปน อายุไม่เกิน 16 ปี |  6 |  (0) |
| 2011–2012 |  สเปน อายุไม่เกิน 17 ปี |  8 |  (2) |
| 2013 |  สเปน อายุไม่เกิน 18 ปี |  2 |  (0) |
| 2013–2014 |  สเปน อายุไม่เกิน 19 ปี |  4 |  (1) |
| 2014–2016 |  สเปน อายุไม่เกิน 21 ปี |  3 |  (0) |
| 2015–2018 |  กาตาลุญญา |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 21 เมษายน ค.ศ. 2017 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 28 ธันวาคม ค.ศ. 2016
แซร์ฌี ซัมเปร์ อี มอนตัญญา (กาตาลา: Sergi Samper i Montaña) เกิดเมื่อวันที่ 20 มกราคม ค.ศ. 1995 เป็นนักฟุตบอลชาวสเปน ในตำแหน่งกองกลางตัวรับ
แหล่งข้อมูลอื่น

FC Barcelona official profile
BDFutbol profile
เหตุเครื่องบินชนกันกลางอากาศที่จรรขีทาทรี พ.ศ. 2539

| สรุปการชนกลางอากาศ |
| --- | --- |
วันที่: 12 พฤศจิกายน พ.ศ. 2539
สรุป: ชนกันกลางอากาศเนื่องจากความผิดพลาดของนักบินและระบบการจราจรทางอากาศที่บกพร่อง
จุดเกิดเหตุ: จรรขีทาทรี รัฐหรยาณา  ประเทศอินเดีย
เสียชีวิต: 349 (ทั้งหมด)
อากาศยานลำแรก
  โบอิง 747-168บี ของซาอุดีอาระเบียนแอร์ไลน์หมายเลขทะเบียนลำที่เกิดเหตุ
ประเภท: โบอิง 747-168บี
ดําเนินการโดย: ซาอุดีอาระเบียนแอร์ไลน์
ทะเบียน: HZ-AIH
ต้นทาง: ท่าอากาศยานนานาชาติอินทิรา คานธี เดลี ประเทศอินเดีย
จุดพัก: ท่าอากาศยานนานาชาติอัซเซาะฮ์รอน อัซเซาะฮ์รอน ประเทศซาอุดีอาระเบีย
ปลายทาง: ท่าอากาศยานนานาชาติสมเด็จพระราชาธิบดีอับดุลอะซีซ ญิดดะฮ์ ประเทศซาอุดีอาระเบีย
ผู้โดยสาร: 289
ลูกเรือ: 23
เสียชีวิต: 312 (ทั้งหมด)
อากาศยานลำที่สอง
  เครื่องบินอิลยูชิน อิล-76ทีดี ของสายการบินคาซัคสถานแอร์ไลน์ลำที่เกิดเหตุ
ประเภท: อิลยูชิน อิล-76ทีดี
ดำเนินการโดย: คาซัคสถานแอร์ไลน์
ทะเบียน: UN-76435
ต้นทาง: ท่าอากาศยานนานาชาติเชิมเกนต์ เชิมเกนต์ ประเทศคาซัคสถาน
ปลายทาง: ท่าอากาศยานนานาชาติอินทิรา คานธี เดลี ประเทศอินเดีย
ผู้โดยสาร: 27
ลูกเรือ: 10
เสียชีวิต: 37 (ทั้งหมด)
อุบัติเหตุเครื่องบินชนกันกลางอากาศที่ประเทศอินเดีย พ.ศ. 2539 เป็นอุบัติเหตุทางการบินที่เกิดขึ้นเมื่อวันที่ 12 พฤศจิกายน พ.ศ. 2539 โดยเครื่องบินโดยสารที่เดินทางจากคาซัคสถานและกำลังจะลงจอดที่ท่าอากาศยานนานาชาติอินทิรา คานธี กรุงนิวเดลีชนกับเครื่องบินโดยสารอีกลำหนึ่งที่ขึ้นบินจากท่าอากาศยานเดียวกันมุ่งหน้าไปยังซาอุดีอาระเบีย โดยตำแหน่งที่เกิดอุบัติเหตุอยู่ใกล้กับเมืองจรรขีทาทรี (ฮินดี: चरखी दादरी) รัฐหรยาณา ประเทศอินเดีย เหตุการณ์นี้จึงเป็นที่รู้จักกันในภาษาอังกฤษว่าเหตุเครื่องบินชนกันกลางอากาศที่จรรขีทาทรี (Charkhi Dadri mid-air collision) ผู้โดยสารและลูกเรือบนเครื่องบินทั้งสองลำรวมทั้งสิ้น 349 คนเสียชีวิตทั้งหมด เหตุการณ์นี้ถือเป็นเหตุการณ์เครื่องบินชนกันกลางอากาศที่มีผู้เสียชีวิตมากที่สุดในโลก เป็นอุบัติเหตุทางการบินที่ร้ายแรงที่สุดในประเทศอินเดีย และเป็นอุบัติเหตุทางการบินที่ร้ายแรงที่สุดเป็นอันดับที่ 3 ในโลกรองจากเหตุการณ์เครื่องบินชนกันที่ท่าอากาศยานเตเนริเฟในแคว้นกานาเรียส ประเทศสเปนในปี พ.ศ. 2520 และอุบัติเหตุเจแปนแอร์ไลน์ เที่ยวบินที่ 123 ตกที่ประเทศญี่ปุ่นในปี พ.ศ. 2528
เที่ยวบิน

DEL
DHA
JED
CIT
ต้นทาง ปลายทาง และจุดที่เครื่องบินชนกัน
 ท่าอากาศยานนานาชาติอินทิรา คานธี
 ปลายทางของซาอุดีอาระเบียนแอร์ไลน์ เที่ยวบินที่ 763
 ต้นทางของคาซัคสถานแอร์ไลน์ เที่ยวบินที่ 1907
 จุดที่เครื่องบินทั้งสองลำชนกัน
DEL
จุดเกิดเหตุ
ท่าอากาศยานนานาชาติอินทิรา คานธี และจุดที่เครื่องบินทั้งสองลำชนกัน
เหตุการณ์นี้เป็นการชนกันระหว่างเครื่องบินโบอิง 747 ของสายการบินซาอุดีอาระเบียนแอร์ไลน์และเครื่องบินอิลยูชิน อิล-76 ของสายการบินคาซัคสถานแอร์ไลน์
เที่ยวบิน > ซาอุดีอาระเบียนแอร์ไลน์ เที่ยวบินที่ 763

ซาอุดีอาระเบียนแอร์ไลน์ เที่ยวบินที่ 763 เป็นเที่ยวบินเดินทางจากท่าอากาศยานนานาชาติอินทิรา คานธี กรุงนิวเดลี ประเทศอินเดีย โดยมีกำหนดลงจอดที่ท่าอากาศยานนานาชาติอัซเซาะฮ์รอน เมืองอัซเซาะฮ์รอน ทางตะวันออกของประเทศซาอุดีอาระเบียก่อนจะเดินทางต่อไปยังท่าอากาศยานนานาชาติสมเด็จพระราชาธิบดีอับดุลอะซีซ เมืองญิดดะฮ์ ทางตะวันตกของซาอุดีอาระเบีย โดยใช้เครื่องบินโบอิง 747-168บี หมายเลขทะเบียน HZ-AIH ขณะที่เกิดเหตุเครื่องบินลำนี้มีอายุ 14 ปี 10 เดือน มีผู้โดยสารบนเครื่องบินลำนี้ 289 คน และลูกเรือ 23 คน ผู้โดยสารส่วนใหญ่เป็นชาวอินเดียซึ่งเดินทางไปทำงานหรือไปแสวงบุญที่ซาอุดีอาระเบีย และมีชาวต่างชาตินอกเหนือจากอินเดียและซาอุดีอาระเบียอยู่ด้วย 17 คน
เที่ยวบิน > คาซัคสถานแอร์ไลน์ เที่ยวบินที่ 1907

คาซัคสถานแอร์ไลน์ เที่ยวบินที่ 1907 เป็นเที่ยวบินเดินทางจากท่าอากาศยานนานาชาติเชิมเกนต์ เมืองเชิมเกนต์ ทางตอนใต้ของประเทศคาซัคสถานมายังท่าอากาศยานนานาชาติอินทิรา คานธี กรุงนิวเดลี โดยใช้เครื่องบินอิลยูชิน อิล-76ทีดี หมายเลขทะเบียน UN-76435 โดยขณะเกิดเหตุเครื่องบินลำนี้มีอายุ 4 ปี ในรายงานข่าวแต่แรกนั้นระบุว่ามีคนบนเครื่องบินทั้งหมด 39 คน อย่างไรก็ตาม เจ้าหน้าที่ของสายการบินคาซัคสถานแอร์ไลน์ได้แจ้งว่ามีคนบนเครื่องบินเพียง 37 คนเท่านั้น โดยเป็นลูกเรือ 10 คน และผู้โดยสาร 27 คน ซึ่งเที่ยวบินนี้เป็นเที่ยวบินเหมาลำโดยมีบริษัทเสื้อผ้าแห่งหนึ่งในประเทศคีร์กีซสถานเป็นผู้เช่า ผู้โดยสาร 13 คนบนเครื่องบินลำนี้ถือสัญชาติคีร์กีซ